CELEX: 32021D0470
Language: da
Date: 2021-03-18 00:00:00
Title: Rådets afgørelse (FUSP) 2021/470 af 18. marts 2021 om ændring af afgørelse (FUSP) 2020/489 om udnævnelse af Den Europæiske Unions særlige repræsentant for dialogen mellem Beograd og Pristina og for andre regionale spørgsmål vedrørende det vestlige Balkan

19.3.2021   
               
               
                  DA
               
               
                  Den Europæiske Unions Tidende
               
               
                  L 96/13
               
            
         RÅDETS AFGØRELSE (FUSP) 2021/470
         af 18. marts 2021
         om ændring af afgørelse (FUSP) 2020/489 om udnævnelse af Den Europæiske Unions særlige repræsentant for dialogen mellem Beograd og Pristina og for andre regionale spørgsmål vedrørende det vestlige Balkan
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 2. april 2020 afgørelse (FUSP) 2020/489 (1) om udnævnelse af Miroslav LAJČÁK til Den Europæiske Unions særlige repræsentant (EUSR) for dialogen mellem Beograd og Pristina og for andre regionale spørgsmål vedrørende det vestlige Balkan som ændret ved Rådets afgørelse (FUSP) 2020/1313 (2). EUSR's mandat udløber den 31. marts 2021.
                  
               
                     (2)
                  
                  
                     EUSR's mandat bør forlænges med yderligere 17 måneder, og et nyt finansielt referencebeløb bør fastsættes for perioden fra den 1. april 2021 til den 31. august 2022.
                  
               
                     (3)
                  
                  
                     EUSR skal gennemføre mandatet under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2020/489 foretages følgende ændringer:
            
                        1)
                     
                     
                        Artikel 1 affattes således:
                        
                           »Artikel 1
                           Den Europæiske Unions særlige repræsentant
                           Mandatet for Miroslav LAJČÁK som Den Europæiske Unions særlige repræsentant (EUSR) for dialogen mellem Beograd og Pristina og for andre regionale spørgsmål vedrørende det vestlige Balkan forlænges indtil den 31. august 2022. Rådet kan beslutte, at EUSR's mandat skal afsluttes tidligere, på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«
                        
                     
                  
                        2)
                     
                     
                        I artikel 5, stk. 1, tilføjes følgende afsnit:
                        »Det finansielle referencebeløb til dækning af udgifterne i forbindelse med EUSR's mandat for perioden fra den 1. april 2021 til den 31. august 2022 udgør 2 580 000 EUR.«
                     
                  
                        3)
                     
                     
                        Artikel 13, andet punktum, affattes således:
                        »EUSR forelægger HR, Rådet og Kommissionen regelmæssige statusrapporter og en endelig samlet rapport om gennemførelsen af mandatet senest den 31. maj 2022.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 18. marts 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets afgørelse (FUSP) 2020/489 af 2. april 2020 om udnævnelse af Den Europæiske Unions særlige repræsentant for dialogen mellem Beograd og Pristina og for andre regionale spørgsmål vedrørende det vestlige Balkan (EUT L 105 af 3.4.2020, s. 3).
         
            (2)  Rådets afgørelse (FUSP) 2020/1313 af 21. september 2020 om ændring af afgørelse (FUSP) 2020/489 om udnævnelse af Den Europæiske Unions særlige repræsentant for dialogen mellem Beograd og Pristina og for andre regionale spørgsmål vedrørende det vestlige Balkan (EUT L 308 af 22.9.2020, s. 4).